b"\n_START_ARTICLE_\n\xc3\x8dgor Lissi\n_START_SECTION_\nResultats destacats en competici\xc3\xb3\n_START_PARAGRAPH_\nEl 2006 empat\xc3\xa0 al primer lloc amb Roman Ovetchkin al Memorial Zudov. El 2009, empat\xc3\xa0 als llocs 1r\xe2\x80\x938\xc3\xa8 amb Serguei V\xc3\xb3lkov, Dmitri Botxarov, Aleksandr Rakhmanov, Valerij Popov, Den\xc3\xads Khismatul\xc2\xb7lin, Dmitri Andreikin i Dmitri K\xc3\xb3karev a l'obert de Vor\xc3\xb3nej. El 2009/10 va empatar als llocs 1r\xe2\x80\x935\xc3\xa8 amb Eduardas Rozentalis, Pavel Ponkratov, Rados\xc5\x82aw Wojtaszek i Luke McShane a la 39a Rilton Cup a Estocolm._NEWLINE_Entre l'agost i el setembre de 2011 particip\xc3\xa0 en la Copa del m\xc3\xb3n de 2011, a Khanti-Mansisk, un torneig del cicle classificatori pel Campionat del m\xc3\xb3n de 2013, i hi va tenir una actuaci\xc3\xb3 raonable; avan\xc3\xa7\xc3\xa0 fins a la tercera ronda, quan fou eliminat per Leinier Dom\xc3\xadnguez (4-5). El 2012 fou primer al fort\xc3\xadssim obert de Moscou, per davant d'Ernesto Inarkiev i Dmitri K\xc3\xb3karev._NEWLINE_L'agost de 2013 particip\xc3\xa0 en la Copa del M\xc3\xb3n de 2013, on va tenir una actuaci\xc3\xb3 regular, i fou eliminat en segona ronda per Levon Aronian 1-3._NEWLINE_El maig de 2014 empat\xc3\xa0 al segon lloc al Festival Internacional d'escacs de Ia\xc8\x99i, a Romania, amb Mircea Parligras (el campi\xc3\xb3 fou Axel Bachmann)._NEWLINE_Tamb\xc3\xa9 el 2014 empat\xc3\xa0 al segon lloc al campionat d'Europa individual, a Erevan, amb 8 punts d'11 partides, amb set jugadors m\xc3\xa9s (el campi\xc3\xb3 fou el rus Aleksandr Motiliov). Aquest resultat el va classificar per la Copa del M\xc3\xb3n de 2015. El desembre del 2014 fou campi\xc3\xb3 de R\xc3\xbassia."